Castelao nos pensamentos! | Bico da Ría
Desde o luns 25 estivo unha restra de flores cos “pensamentos” exposta na entrada do IES para que calquera membro da comunidade educativa puidese anotar aqueles que máis lle gustaban.
Desta maneira trouxemos máis de 150 plantas este venres 29 que se distribuiron entre o primeiro e segundo recreo. Como houbo máis demanda, tanto de flores como de “ideas”, do que tiñamos no pedido inicial, aínda imos imprimir e preparar máis para o vindeiro luns.
Cos mesmos textos que se puxeron nas plantas, aos que lles sumamos algún máis, deseñamos un Castelao a tamaño natural a xeito de caligrama. Era o Castelao feito cos seus pensamentos. Realizamos dúas siluetas de Castelao, imprimímolas en adhesivo, tamaño 1,50 X 70 aproximadamente que pegamos nun taboleiro recortable que colocamos o 25 de xaneiro na entrada do centro con idea de que quede alí todo o curso.
O alumnado acudiu ilusionado a recoller os pensamentos e converteuse nunha xornada moi especial e moi bonita, na que tamén se celebraba o Día da Paz, feito que a flor axudou a simbolizar.